สัญญาจ้างฟรีแลนซ์

เขียนที่ บริษัท จำกัด

 สัญญาฉบับนี้ทำขึ้นเมื่อวันที่ เดือน พ.ศ. ระหว่าง บริษัท จำกัด โดย และ กรรมการผู้มีอำนาจ สำนักงานตั้งอยู่เลขที่ ซึ่งต่อไปในสัญญานี้จะเรียกว่า “ผู้ว่าจ้าง” ฝ่ายหนึ่ง

 กับ (นาย,นาง,นางสาว) อยู่บ้านเลขที่ ซึ่งต่อไปในสัญญานี้จะเรียกว่า “ผู้รับจ้าง” อีกฝ่ายหนึ่ง คู่สัญญาทั้งสองตกลงกันตามรายละเอียดและเงื่อนไขดังนี้

 ข้อ ๑. ผู้ว่าจ้างตกลงว่าจ้างให้ผู้รับจ้างทำงานในโครงการของผู้ว่าจ้างซึ่งมีวัตถุประสงค์ ผลิต พัฒนา และออกแบบสื่อของผู้ว่าจ้างและคู่สัญญาของผู้ว่าจ้างรวมถึงปฎิบัติตามคำสั่งหน้าที่อันเกี่ยวข้องกับการผลิตสื่อพื่อสนับสนุนผู้ใช้และองค์กร โดยรับทำงานในตำแหน่ง Graphic design แบบฟรีแลนซ์

 ในวันทำสัญญานี้ผู้รับจ้างได้ทราบกฎ ระเบียบ ข้อบังคับ การทำงานของผู้ว่าจ้างเป็นที่เข้าใจดีแล้ว

 ให้ผู้รับจ้างเริ่มทำงานตั้งแต่วันที่ เป็นต้นไป

ข้อ ๒. ผู้รับจ้างตกลงจะดำเนินการตามสัญญาข้อ ๑. ให้เสร็จสิ้นภายในกำหนดเวลา วัน นับตั้งแต่วันที่ผู้รับจ้างเริ่มทำงาน ในกรณีที่เกิด เหตุสุดวิสัยใด ๆ ที่ไม่อาจหลีกเลี่ยงได้ และเป็นเหตุให้การรับจ้างดำเนินการดังกล่าวต้องหยุดชะงักลงโดยมิใช่ความผิดของผู้รับจ้าง ก็ให้ยึดกำหนดเวลาดังกล่าวออกไปเท่ากับเวลาที่สูญเสียไปเพราะเหตุนั้น

 ข้อ ๓. ผู้ว่าจ้างตกลงให้ค่าจ้าง และผู้รับจ้างตกลงรับค่าจ้างดังนี้

 ในระหว่างระยะเวลาตามสัญญา ผู้ว่าจ้างจะจ่ายเงินให้ผู้รับจ้างในราคาจ้างเหมา ได้แก่

 ๓.๑. ไม่เกิน ชิ้นงาน(แคมเปญ) อัตราเดือนละ บาท ( บาทถ้วน)

 ๓.๒. ไม่เกิน ชิ้นงาน(แคมเปญ) อัตราเดือนละ บาท ( บาทถ้วน)

 ๓.๓. ไม่เกิน ชิ้นงาน(แคมเปญ) อัตราเดือนละ บาท ( บาทถ้วน)

 ราคาจ้างเหมาผันแปรตามจำนวนชิ้นงานที่เกิดขี้นจริง กำหนดวันจ่ายวันสุดท้ายของเดือน

 ข้อ ๔. ผู้รับจ้างให้สัญญาแก่ผู้ว่าจ้างว่า งานในตำแหน่งหน้าที่ซึ่งรับจ้างตามสัญญานี้ผู้รับจ้างมีความรู้ความสามารถ และตกลงว่าจะปฏิบัติหน้าที่จากการทำงานด้วยความระมัดระวังเพื่อป้องกันมิให้ผู้ว่าจ้างได้รับความเสียหายอันเกิดจากความบกพร่อง และจะต้องใช้ความระมัดระวังเพื่อความปลอดภัยต่อร่างกายและทรัพย์สินของบุคคลอื่น โดยผู้รับจ้างจะต้องรับผิดในผลแห่งละเมิดที่ได้กระทำต่อผู้ว่าจ้างและบุคคลอื่น ตลอดทั้งจะไม่ละเลยทอดทิ้งงานหรือทำให้ผู้ว่าจ้างเสื่อมเสียชื่อเสียงเกียรติคุณ

ผู้รับจ้างตกลงจะปฏิบัติงานต่างๆตามที่ผู้ว่าจ้างมอบหมายให้สำเร็จลุล่วงด้วยดี

ผู้รับจ้างให้สัญญาว่าจะไม่นำความลับที่ล่วงรู้ไม่ว่าโดยทางตรงหรือทางอ้อมไปเปิดเผยให้กับบุคคลภายนอก

 ข้อ ๕. รูปภาพที่เกี่ยวข้องภายในสื่อผลงาน ไฟล์ต้นฉบับ โลโก้ และอื่น ๆ ที่จำเป็นต่อชิ้นงานผู้ว่าจ้างเป็นผู้จัดหาตามสมควร และส่งให้กับผู้รับจ้างเพื่อดำเนินการ หากส่วนหนึ่งส่วนใดสูญหาย ชำรุด เป็นเหตุให้ไม่สามารถเริ่มงานได้ ผู้รับจ้างมีหน้าที่จัดหา จัดทำขึ้นให้แก่ผู้ว่าจ้าง และคิดค่าใช้จ่ายตามสมควรโดยแจกแจงรายละเอียด

 ข้อ ๖. ผู้รับจ้างยินยอมให้ผู้ว่าจ้างหรือตัวแทน เข้าตรวจดูทรัพย์สินที่ว่าจ้างได้ตลอดเวลาดำเนินการ แต่ผู้ว่าจ้างหรือตัวแทนต้องไม่ขัดขวางหรือรบกวนการทำงานข้องผู้รับจ้าง

ข้อ ๗. เงื่อนไขการแก้ไขและปรับปรุงงาน ผู้รับจ้างตกลงให้สิทธิแก่ผู้ว่าจ้างในการแก้ไขงานภายในระยะเวลา วันแรกจำนวน ครั้ง และภายหลังจากนั้นอีก ครั้ง ทั้งนี้ ไม่นับรวมกรณีแก้ไขข้อผิดพลาดอันเกิดจากการส่งข้อมูลไม่ครบถ้วนของผู้ว่าจ้าง โดยหากมีการแก้ไขเกินกว่าจำนวนครั้งที่กำหนด ผู้รับจ้างมีสิทธิเรียกเก็บค่าใช้จ่ายเพิ่มเติมในอัตราครั้งละ บาท

ข้อ ๘. การเปลี่ยนแปลงขอบเขตงาน

๘.๑. ในกรณีที่มีการเปลี่ยนแปลงสัดส่วนของภาพจากอัตราส่วน 1:1 เป็น 3:4 หรือการแก้ไขการออกแบบ (Design) เกินกว่าร้อยละ 50 หรือการเปลี่ยนแปลงข้อกำหนดการออกแบบใหม่ทั้งหมด ให้ถือว่าเป็นงานชิ้นใหม่ และผู้ว่าจ้างตกลงชำระค่าบริการตามอัตราปกติ

๘.๒. การแก้ไขเนื้อหา (Content) เกินกว่าร้อยละ 50 ให้ถือเป็นงานชิ้นใหม่ และผู้ว่าจ้างมีหน้าที่ชำระค่าบริการตามอัตราปกติสำหรับงานชิ้นที่ยกเลิก

ข้อ ๙. ลิขสิทธิ์และทรัพย์สินทางปัญญา

๙.๑. ค่าบริการตามสัญญานี้รวมถึงค่าลิขสิทธิ์ภาพจาก Freepik[(freepik.com)](https://www.freepik.com)

๙.๒. ในกรณีที่ผู้ว่าจ้างประสงค์ใช้ภาพนอกเหนือจากที่มีให้บริการใน Freepik ผู้ว่าจ้างมีหน้าที่จัดหาและส่งมอบภาพดังกล่าวแก่ผู้รับจ้างด้วยตนเอง

๙.๓. กรณีที่ต้องการให้ปรับปรุงคุณภาพของภาพ (Retouch) ผู้ว่าจ้างตกลงชำระค่าบริการเพิ่มเติมในอัตราเริ่มต้น บาทต่อภาพ

๙.๔. การออกแบบภาพเฉพาะทางหรือสัญลักษณ์ (Icon) ที่ต้องสร้างขึ้นใหม่ ผู้ว่าจ้างตกลงชำระค่าบริการเพิ่มเติมในอัตราเริ่มต้น บาทต่อชิ้นงาน

ข้อ ๑๐. การสื่อสารในกรณีที่ผู้ว่าจ้างแสดงความประสงค์ในการแก้ไขงานด้วยถ้อยคำที่มีลักษณะเป็นนามธรรม อาทิ "ดูสนุก" "ดู minimal" หรือ "ดู luxury" ผู้ว่าจ้างมีหน้าที่จัดหาตัวอย่างอ้างอิงประกอบการพิจารณาเพื่อความเข้าใจที่ตรงกัน

ข้อ ๑๑. เมื่อสัญญานี้สิ้นสุดลงไม่ว่าด้วยเหตุใดก็ตาม ผู้รับจ้างจะต้องส่งคืนซึ่งยานพาหนะ เครื่องมือ แบบพิมพ์ คู่มือ บันทึก รายงานและวัสดุอื่นๆอันเกี่ยวกับการดำเนินกิจการของผู้ว่าจ้างและที่อยู่ภายใต้การควบคุมดูแลของผู้รับจ้างให้แก่ผู้ว่าจ้างโดยพลัน

สัญญานี้ได้ทำขึ้นเป็นสองฉบับมีข้อความถูกต้องตรงกันซึ่งคู่สัญญาทั้งสองฝ่ายได้อ่านและเข้าใจข้อความแห่งสัญญานี้โดยตลอดแล้ว จึงลงลายมือชื่อไว้เป็นสำคัญ

ลงชื่อ….………………………………………………………………..ผู้ว่าจ้าง

 (กรรมการผู้มีอำนาจลงนาม)

ลงชื่อ..……….…………………………………………………………..ผู้รับจ้าง

 ( )